William A. Fillinger

William A. Fillinger (født 11. november 1867 i Christiania, død 16. oktober 1938 i New Orleans i Louisiana i USA) var en norskfødt amerikansk katolsk prest i jesuittordenen. Han emigrerte til USA kort etter sin konvertering til katolisismen, og virket hele sin prestetid i de amerikanske Sørstatene, for det meste ved jesuittenes universitet i New Orleans. Han var i sin levetid verdens eneste norske jesuitt.

Liv og virke
 Bakgrunn
Han var det nest yngste av 23 barn av en ikke-katolsk familie. Han var først elev på det katolske St. Josephs Institutt i Kristiania til han var 14 år. Så dro han til studier i Grenoble i Frankrike. Han ble katolikk i 18-årsalderen i forbindelse med et besøk til valfartsstedet Notre-Dame de La SaletteFr. Emile Ladouceur, M.S.: Converted at La Salette , lest 2023-04-05 nær Grenoble, der han ble vitne til et mirakel.P. William A. Fillinger: «Among a group of pilgrims that came one day was a girl of 19, paralyzed from the hips down, who said that she had come to be cured. Thousands of people gathered the next day to make the four-mile ascent to the Shrine. The girl was placed in the waters of the spring and the priest fervently intoned the prayers while the crowd sang canticle after canticle. The first two times, no cure was effected but the third time the girl rose steadily to her feet, stood erect and walked. The miracle had been performed. As I stood there, hardly comprehending what I had seen, some invisible force took me by the neck and threw me on my knees. It was then that I realized the message it had conveyed. I went into the church and prayed.»(Sitert hos fr. Emile Ladouceur, M.S.: Converted at La Salette)

Konvertering
Han bad om undervisning i den katolske tro, og konverterte i 1885. I 1886 dro han for et år til en jesuittskole i Belgia og der bestemte han seg for å tre inn i jesuittordenen. Så kom han tilbake for å ta avskjed med sine foreldre i Christiania. 

I 1887 reiste han til USA, der han den 13. september 1887 ble opptatt som medlem av jesuittordenen i deres novisiat i Macon i Georgia. Der studerte han i fire år.

Prest i jesuittordenen
Han ble presteviet i 1902 i kapellet i Woodstock College i Maryland av erkebiskopen av Baltimore, kardinal James Gibbons. jesuitonlinelibrary, lest 2023-04-05 Han så da sin mor igjen; hun reiste over for å være med ved ordinasjonen. Hun ble alvorlig syk, og den nybakte pater William var ved hennes sykeleie. Før hun døde, konverterte hun til den katolske tro. Han gav henne de siste sakramenter, og forrettet i hennes begravelse.

Fader Fillinger arbeidet i undervisning, særlig ved jesuittenes Loyola University i New Orleans i Louisiana.  

Han virket også blant annet med oppbygging av den katolske kirkes menigheter i det sentrale Florida, og var fra 1920 den første sogneprest i St. Clement's Catholic Church i Plant City (Hillsborough County) der.When Central Florida was Jesuit Mission, lest 2023-04-05 Kort etter var han tilbake i New Orleans for så å permanent bli der ved jesuittenes universitet. 

Det meste av sin tid virket han som professor ved jesuittenes universitet i New Orleans. I løpet av sin lange karriere underviste han 1 800 gutter, og det er ikke noen nedtegnelser eller rykter som at han fikk en eneste fiende blant dem, trass i sitt rykte som streng lærer. Men i klasserommet hadde han ry for «terror». Han ble ansett som den strikteste blant lærerne, men det var hans måte å aldri gi en «utilfredsstillende»-karakter i oppførsel. Alle guttene fikk A i oppførsel. «De ypper seg, men de er velmenende».  

I hele hans presteliv var det umulig for ham å besøke sitt fedreland, ettersom jesuitter var forbudt ifølge Grunnloven i Norge helt frem til sent i 1956.

Referanser

Kategori:Norske katolske prester
Kategori:Norske jesuitter
Kategori:Katolske prester fra USA
Kategori:Jesuitter fra USA
Kategori:Personer fra Oslo